open-index/open-wikipedia-markdown huggingface dataset:
Jacob Aplerh Tawiah

**Jacob Aplerh Tawiah** (wɔwoo no afe 1945) ɔyɛ Ghananyi amanyɛnyi na Ayarsabea Ntotoonyi. Ɔsoom dɛ Mbrahyɛbaguanyi dze ma Krowor Abatowmpasoa a ɔwɔ Nkran Kurowpɔn Mantɔw mu wɔ Ghana.

## Ahyɛse Bra na Nwomsua
Wɔwoo Taawiah wɔ Fankwa 12, 1945. Ɔkɔr Michigan Osuapɔn hɔ na onyaa no master of philosophy.

## Amanyɛsɛm
Jacob Aplerh Tawiah wɔtoow amba maa no kɔr Mbrahyɛbaguafie wɔ 1992 Ghanafo mbrahyɛbagua ambatow no mu, na ɔbɛkaa mbrahyɛbagua a odzi nkan wɔ Ghana amambu a ɔtɔ do anan no mu na ogyinaa National Democratic Congress dzin mu.

Ɔhwer n'egua no wɔ 1996 Ghanafo nyinara ambatow no mu dze maa Joshua Alabi a ofi National Democratic Congress mu a ɔgyee egua no wɔ amba 16,445 wɔ ɔha mu nkyekyɛ mu 39.5% wɔ ambatow ne fa a ɔdze dzii Samuel Okla Bortei-Doku a ofi New Patriotic Party mu a onyaa amba 14,514 a ɔkyerɛ ɔha mu nkyekyɛ mu 34.90% wɔ ambatow no mu; Samuel Carter a ofi People's National Convention a onyaa amba 457 a ɔkyerɛ wɔ ɔha mu nkyekyɛ mu 1.10% wɔ amba no nyinara mu; S.C.A. Botchway a ofi Convention People's Party a onyaa amba 445 a ɔkyerɛ wɔ ɔha mu nkyekyɛ mu 1.10% wɔ ambatow no mu na Aro Mahama a ogyinaa kwantsenkor a oennya amba no bi.

## N'edwumasɛm
nna ɔyɛ mbrahyɛbaguanyi wɔ Mbrahyɛbagua a odzi kan no mu wɔ Ghana Amambu a ɔtɔ do anan no mu dze ma Krowor Abatowmpasoa fir Sanda 7, 1997 kɛpem Sanda 6, 1997. Ɔyɛ Ayarsabea Ndzɛmba Ntotoonyi.

## N'abrabɛ mu nsɛm
Jacob Aplerh Tawiah yɛ Kristosomnyi.

Nkyekyεmu:Ghana mbrahyɛbaguafo 1993–1997
Likpe kasa

**Likpe** anaa **Sekpele** (san so Bosele, Mu) wɔka no Oti Mantɔw a ɔwɔ Ghana no lungulungu. ɔyɛ hɔn a wɔhwɛ Ghana na Togo nsaase no dze.

## Fɔnɔlɔgyi

### Anomu Ngyegyee

* /p/ and /g/ are rare.
* Clusters include ⟨Cl⟩, ⟨Cw⟩, and ⟨Cy⟩.

### Ndze ngyegyee

### Ndze
Likpe wɔ ndze ebiasa: sor, famu, na finimfin.
Bureau of Ghana languages

**Bureau of Ghana languages** yɛ Ghana aban edwumakuw a ɔboa ma Ghana kasa yu mpon, na ɔsan boa ma yɛdze nkrataa a ɔwɔ mu no to gua. Ɔdze n'enyi tsim kasahorow 11 do : Akuapem Twi, Asantse Twi, Anwona, Mfantse, Nkran, Dangbe, Nzema, Dagbani,Dagaare, Gonja nye Kasem.
Edwumakuw no ma mboa wɔ mpontu, akyerɛw ho nhyɛdo nye Ghana kasahorow no nsuae, nna afei nhwehwɛmu wɔ Ghana kasahorow no mu, akyerɛw, kasa nkyerɛasee wɔ kasahorow a  onnyi ɔman no mu, nsusui, nsɛm nsesa mu nye krataa ho dawurbɔ wɔ Ghana kasa ahorow no mu. Ɔsan nya nsunsuando wɔ aban no nsusui a ɔwɔ wɔ Ghana kasahorow no do na ɔnam nkabɔmu a ndwumakuw a wɔboa ma Ghana kasa no tu mpon no do.Ɔwɔ asoɛe ebien, kor wɔ nkran nna kor so wɔ Tamale.    

## Abakɔsɛm
Wɔtseew edwumakuw yi wɔ afe 1951, nna wɔfrɛ no vernacular Literature Bureau,nna ekyir yi wɔmaa no dzin a seesei okitsa no wɔ afe 1957. Afe 1958 mu no wɔdze no hyɛɛ asoɛe a ɔhwɛ amandzɛɛbɔ nsɛm ase. Wɔsan yii no fii Asoɛe a ɔhwɛ amandzɛɛbɔ nsɛm ase dze no bɛhyɛɛ Asoɛe a ɔhwɛ Nwomasua do ase wɔ afe 1963 mu. Edwumakuw yi, fitsi Mumu 1, 1983 ahyɛ Ɔman n'asoɛe a ɔhwɛ amambra do no ase wɔ PNDC 238 mbra no mu. Ghana kasahorow Dwumakuw yɛ aban edwumakuw a ɔhwɛ ɔman n'adzesua nye n'Amambra. Ɔyɛ soronko osiandɛ ɔno nkotsee nye edwumakuw a ɔno nkotsee na ɔda Ghana kasahorow no mu nkrataa edzi.  

## Mboayɛdze
Kenkey

**Kenkey** (wɔsan frɛ no **kɔmi**, **otim**, **kooboo** anaa **dɔkon**) ɔyɛ Nkranfo na Mfantsefo Atɔe Ebibir famu edziban a wɔmen a, wɔtaa dze moko dwowee na nkyenam, nkwan anaa forɔwee na wɔdze dzi.

## Nkyerɛmu
Wɔdze eburow gu nsu mu bɛyɛ dapɛn kor ansaana woakɔ dwow na woafetsew ayɛ mbɔr dze ayɛ dɔkon no. Wogyaa mbɔr no si hɔ nda anan dze kɔ dapɛn ma ɔkaw ansaana ɔdze ayɛ. 


## Nsesamu
Mbea ahorow a wodzi dɔkon no bi nye Ghana, epuei famu Côte d'Ivoire, Togo na Atɔe famu Benin. Wɔdze eborow a w'adwow yɛ, tsedɛ sadza na ugali. Nkranfo no taa frɛ no **kɔmi** (wɔbɔ no kormi), Akanfo frɛ no **dɔkon** wɔ Ghana.

Wɔ Caribbean no, wɔwɔ dɔkɔdɔkɔdze bi a Mesoamericanfo na wɔdze bae, wɔfrɛ notamale, a wonyaa fir Ebibifo hɔ ber a wɔdze hɔn kɔr nkoasomu wɔ hɔ no. Ntsi wɔwɔ edzin bi a ɔtsedɛ Ebibifo dze wɔ hɔ edziban edzin mu tsedɛ : ducana (wɔ Antigua and Barbuda), duckunoo, duckanoo (wɔ Jamaica), *doukounou* (wɔ Haiti mu), *ducunu/ dukunu* (afei *tamalito* wɔ Belize mu),  na *dokonon* (wɔ French Guiana mu). Wɔ Guyana no, wɔfrɛ no *conkie* (wɔ bɔ no */kankee/)*. Wɔ Trinidad no wɔfrɛ no *paime* *( wɔbɔ no /pay-me/), nsonsonee nye dɛ brɛdze nnka ho, naaso ɔyɛ a kube na pumpkin na/ anaa raisin. Wɔtaa dzi dɛm edziban yi wɔ Bronya mu. Wɔ [[Latin America]], wɔ dze [[cornmeal]],  [[masa]] anaa [[yuca]] yɛ, naaso wɔ Caribbean no, wɔdze [[cornmeal]], [[Plantain (cooking)|plantain]] or [[sweet potato]] ankasaa na wɔdze yɛ. Eburow na santoom yɛ [[Amerindians]] a wɔwɔ [[Americas|America]] hɔn edziban, mbom Jamaica na Antilleanfo dze taadze santoom na mpuawa a woadwow anaa isiam a kube ka ho, esikyire, magi na asɔmu. Wɔdze adze a woafetsew no hyɛ brɔdze homa mu noa.*

Unntse dɛ Ugali, sɛ wɔreyɛ dɔkon a wɔ ma mbɔl no kaw ansaana woanoa. Ntsi ne yɛ dzi nda kakra dɛ mbrɛ mbɔl no bɛkaw. Wɔdze mbɔrmon na mbɔr a woaka no kakra fetsew kɔpem dɛ ɔbɔfora yie. Wɔdze adze katado dze si beebi a hɔ yɛ win ma ɔkaw. Sɛ ɔkaw wia a na wɔdze mpuahoma, eburow ne tokwee kyekyer ho noa. Wɔwɔ dɔkon ahorow pii, tsedɛ Nkran na Mfantse dɔkon. Dza woebu do wɔ Ghana nye Nkran dɔkon no.

Dɔkon potɔwee yɛ edziban a wɔdze dɔkon, esikyire, milikye, nsu na ayise bɔ mu fitsew yɛ.

## Gallery

Fael:Ga_Kenkey.jpg|Ghana kenkey
Fael:Ga_Kenkey_&_Shrimps.jpg|Ga kenkey with shrimp
Fael:Ga_Kenkey_with_Pepper.jpg|Ga kenkey with pepper and beans
MTA Ghana

**MTA Ghana** yɛ dɔnhwer-24 Islamic TV channel a MTA International nɛtwɛke dze bɔbɔɔ adze, ɔyɛ kyanɛl a odzi kan a ɔda nsew, na ɔwɔ Nkran wɔ Ghana. Wodzi hɔn dwuma wɔ asase na mframa mu wɔ kasa bi tse dɛ Twi, Fante na Housa mu. Ɔfa a Wahab Adam Studio hwɛ do no, nyimpa 17 na wɔdze hɔn ber nyinaa yɛ edwuma wɔ hɔ, na nyimpa 60 yɛ etuhoakyɛ wɔ edwuma no ne mbea ahorow.

## Abakɔsɛm
Ansana wɔrobue MTA Ghana, MTA nɛtwɛke dze 'satellite-based African' gyee ɔnam no bɔɔdo, hɔn nye MTA Africa 1 na MTA Africa 2, a na nkorɔfo hwɛ paa wɔ West Africa, a wobue ano wɔ Dzifo 2016.

## References
Nkonya kasa

Nkonya yɛ Guang kasa a Nkonyafo a wɔwɔ Biakoye Mansin a  ɔwɔ Oti Mantɔw mu wɔ Ghana ka. Fɔnɔlɔgyi ho adzesua nye nsɛm asekyerɛ nwoma wɔ hɔ.
Mathew Kojo Kum

**Mathew Kojo Kum** (wɔwoo no Dzifuu 31, 1945) ɔyɛ Ghananyi amanyɛnyi na mbrahyɛbaguanyi wɔ Mbrahyɛbagua a odzi kan wɔ Ghana Amambu a ɔtɔ do anan no mu na ogyinaa Takwa-Nsuaem abatowmpasoa no anan mu wɔ Atɔe Mantɔw mu wɔ Ghana. Ogyinaa National Democratic Congress hɔn ananmu.

## Ahyɛse Abrabɔ Na Nwomasua
Kum wɔwoo no Dzifuu 31, 1945 wɔ Takwa-Nsuaem a ɔwɔ Atɔe Mantɔw mu wɔ Ghana. Ɔkɔɔ Skuul wɔ Advance Akyerɛkyerɛfo Ntsetsee Osuapɔn na onyaa no Akyerɛkyerɛfo ntsetsee Abodzinkrataa wɔ Geography mu.

## Amanyɛsɛm
Kum wodzii kan tow amba maa no dze no kɔɔ mbrahyɛbaguafie wɔ National Democratic Congress dzin mu ma Tarkwa-Nsuaem Abatowmpasoa a ɔwɔ Atɔe Mantɔw a ɔwɔ Ghana wɔ 1992 Ghanafo Nyinara Ambatow no mu. Joseph Ghansah a ofi convention People's Party mu no dzii no do nkunyim.

## N'edwumasɛm
Kum yɛ ntotoonyi dɛ n'edwuma na nkan mbrahyɛbaguanyi dze ma Tarkwa-Nsuaem Abatowmpasoa a ɔwɔ Atɔe Mantɔw mu wɔ Ghana.

## N'abrabɔ Mu Nsɛm
Kum yɛ Kristosomnyi.

Nkyekyεmu:Ghana mbrahyɛbaguafo 1993–1997
Michael Kwabena Ntumy

**Michael Kwabena Ntumy** (Fankwa 22, 1958 - Mumu 27, 2023) nna ɔyɛ Ghana Pentecostal Tɛlɛbihyen do asɛmpakanyi, Ɔkyerɛkyerɛnyi, na eguamutsenanyi a ɔtɔ do anan ma Pentecost Asɔr (COP) fir 1998 kɛpem 2008.

## No ho Nsɛm
Michael Ntumy wɔwoo no wɔ Dadieso, Oti Mantɔw mu wɔ Ghana wɔ Fankwa 22, 1958. Nna ɔyɛ ɔkyerɛkyerɛnyi wɔ Yendi wɔ afe 1980 no mu ansaana ɔrebɛyɛ asɔr kyerɛkyerɛnyi na Asɔr panyin, ansaana ɔrewar Martha ber oedzi mfe 24. Ɔbɛyɛɛ Pentecost Asɔr no sɔfo mua ber a oedzi mfe 26. Wɔfrɛɛ no baa nkyerɛkyerɛfo no mu ber oedzi mfe 33 na mfe esia ekyir no, wɔtoow amba yii no Pentecost Asɔr n'eguamutsenanyi a ɔtɔ do anan. Ber ɔsoom mpɛn ebien do no (mfe 10) no, ogyaa mu maa Opoku Onyinah.

Ntumy kitsaa nkorɔfo ber Liberian ntokwa nhyɛdo wɔ no nkwa do fi enyikando opira dze kɔ edurnom na ekyir ekyir yi onyaa mbubuu ho haw a ɔnam do ma ɔkɛtsenaa egua mu. Ɔsoom asɔr no a ɔwɔ Liberia na Ivory Coast.

Ntumy wui wɔ Mumu 27, 2023, wɔ ber oedzi mfe 65.

## Dzibew a oekitsa na abadobɔdze

* Director of Literary Works, The Church of Pentecost
* Chairman (International President) of The Church of Pentecost (1998–2008)
* President, Ghana Pentecostal and Charismatic Council (1998–2008)
* Vice-president/President, Bible Society of Ghana (2000–2008)
* Chancellor, Pentecost University College (2003–2008)
* Member, Ghana AIDS Commission (2003–2008)
* National Award Laureate, Order of the Volta, Companion (Civil Division) (2006)
* Minister of The Church of Pentecost since 1984
* Missionary of The Church of Pentecost to Liberia, Ivory Coast, France/Switzerland (1988–1998)

## Hwɛ Iyi so

* The Church of Pentecost
* Pentecost University College
* Ghana Peace Council
Ntoro

***Ntoro*** yɛ agya no honhom fam adze a Akanfo gye dzi dɛ wɔdze ma ne mba.Dɛm Ntoro duebien  yi wobu hɔn enyame (esunsum) a wɔkyerɛ hɔn kwan na wɔbɔ hɔn ebusua duebien no ho ban wɔ egya afamu. Akanfo gyedzi Nye dɛ Ntoro no nye Egya nnwu na mbom ɔtoa do wɔ banyin no ne mba do anaa so dɛ sɛ ne mba ntae ase a, no nwɔfaasefo na ne niisis. Egya no Ntoro gyina hɔ ma abofra no ne yɛ a ɔyɛ, kɛpem dɛ abofra no bodu mfe bi do.Dɛm ber yi mu no Ntoro nye Sunsum na Kra ka ho kyerɛ kwan a obi fa do nya nkitahodzi wɔ wiadze. Dɛm ntsi Akanfo kyerɛkyerɛ Ntoro no mu dɛ ɔyɛ egya no su na sunsum mu su ahorow a wobotum enya dze egya.Dɛm ntsi, ɔyɛ papa no Ntoro na na no bɔgya (Abusua) na wɔgye dzi dɛ ɔyɛ abofra no ma ɔma ɔbɛyɛ nyimpa. 

## Ntoro Ahorow

1) Bosompra (Ɔkokoɔdurufo)

2) Bosomtwe (Tsema na ayamhyehyenyi)

3) Bosomakɔm (Ketseenyi)

4) Bosompo/Bosomnketia (Ɔkokoɔdurufo)

6) Bosomkonsi (Ɔnokwafo)

7) Bosomdwerɛbe (Ɔnwanwanyi)

8) Bosomayensu (Basabasayɛnyi)

9) Bosomsika (Pɛrpɛryɛnyi)

10) Bosomkrete (Ahobrɛasenyi)

11) Bosomafram (Ayamuyienyi)

12) Bosomafi (Ɔhotswenyi)

## Mboaedze
1. http://pdfproc.lib.msu.edu/?file=/DMC/African%20Journals/pdfs/Institue%20of%20African%20Studies%20Research%20Review/1967v3n3/asrv003003010.pdf 

2. https://web.archive.org/web/20250323132212/https://cec.vcn.bc.ca/rdi/kw-40.htm
Mooré

**Mooré**, wɔsan so frɛ no **More** anaa **Mossi**, ɔyɛ Gur kasa ma Oti- Flao na Burkina Faso hɔn ɔmanmju kasa no mu kor. Ɔyɛ Mossi nkorɔfo no hɔn kasa no mu kor, hɔn a wɔka yɛ nkorɔfo bɛyɛ 6.46 a wɔwɔ Burkina Faso, Ghana, Cote d'Ivoire, Benin, Niger, Maki, Togo, na Senegal dɛ ɔyɛ hɔnara hɔn kasaa, mbom hɔn nyinara ka kasa ebien. Mooré dɛ ɔyɛ kasa a odzi kan anaa ɔtɔ do ebien wɔ nyimpa bɛyɛ ɔha mu nkyekyɛmu 50% yɛ  Burkinabè nkorɔfo dodow na kasa tsitsir ma hɔn kurowpɔn Ouagadougou. Ɔbɛn Dagbani kasa.

## Fɔnɔlɔgyi
Mooré kasa bi nye:

### Anomu Ngyegyee

Ahyɛnsew:

* Ennya-annyɛ ndze ngyegyee /j/ ⟨y⟩ wɔbɔ no [ɲ] (nkurii hwembɔ) hwembɔ enyim ngyegyee.

### Ndze Ngyegyee

Ahyɛnsew:

* Ndze ngyegyee nyina (kyen dɛ /e/ na /o/) no so botum ayɛ hwembɔ.
* Ndze ngyegyee nyina (anomu na hwenmu) botum ayɛ tsiatsia anaa tsentsen.
* Kasa ho nyimdzeefo binom so dze /ɛ/ na /ɔ/; ha, wɔpɛnsampɛnsamu dɛ ndze ngyegyee mbɔho, (/ɛ/ wɔdwen dɛ ɔyɛ ea na /ɔ/ wɔfa no dɛ ɔyɛ oa).

## Akyerɛwamba
Wɔ Burkina Faso mu no,  Mooré  akyerɛwamba no dze akyerɛwamnba a ɔyɛ Burkinabe Ɔmanmu akyerɛwamba. Wobotum asan so akyerɛw no dɛm akyerɛwamba afofor a wɔahyehyɛ. 

## San so hwɛ

* Burkina Faso hɔn kasa ahorow.
Mosobila Kpamma

**Mosobila Kpamma** ɔyɛ Ghananyi amanyɛnyi na ɔka mbrahyɛbagua a odzi kan no mu wɔ Ghana amambu a ɔtɔ do ebien no mu a ogyinaa Talensi-Nabdam abatowmpasoa a ɔwɔ Etsifi Epuei Mantɔw mu a ɔwɔ Ghana nna ɔyɛ Progress Party (PP) kuw mba.

## Ahyɛse Abrabɔ Na Nwomasua
Mosobila wɔwoo no afe 1934 mu. Ɔkɔr Skuul wɔ Tamale Akyerɛkyerɛfo Ntsetsee Osuapɔn. Hɔ na onyaa no Akyerɛkyerɛfo Ntsetsee Abadobɔkrataa na ekyir yi ɔyɛɛ edwuma dɛ ɔkyerɛkyerɛnyi ansaana ɔrokɔ mbrahyɛbaguafie.

## N'edwumasɛm na Amanyɛsɛm
Kpamma yɛɛ edwuma dɛ kyerɛkyerɛnyi ansaana ɔruwuar amanyɛsɛm mo. Ɔhyɛɛ n'amanyɛsɛm edwuma no ase wɔ afe 1969 mu ber a ɔbɛyɛɛ mbrahyɛbagua ngyina mu dze ma Talensi-Nabdam abatowmpasoa a ɔwɔ Etsifi Mantɔw mu wɔ Ghana ansaana wɔrehyɛ 1969 Ghanafo nyinara mbrahyɛbagua ambatow no.

Odzii nse na wɔdze no kaa mbrahyɛbagua a odzi kan wɔ Ghana amambua ɔtɔ do ebien noho wɔ Ɔbɛsɛ 1, 1969, ber a wɔkaa dɛ oedzi nkunyim wɔ 1969 Ghanafo hɔn ambatow a ɔkɔr do wɔ Dzifuu 26, 1969. na no mber a odzii wɔ edwuma mu sii wɔ Sanda 13, 1972.

## N'abrabɔ Mu Nsɛm
Nna ɔyɛ ɔhen wɔ kurow mu, Kristonyi wɔ gyedzi mu.
Livingstone Komla Buama

Ɔsɔfo Panyin **Livingstone Asong Komla Buama** ɔyɛ nkan ɔtsetsenyi dze ma Evangelical Presbyterian Church, Ghana (E.P Asɔr) asɔrmu nyinara.

Buama fir Klefe a ɔwɔ Floa Mantɔw mu wɔ Ghana.

Ɔbɛyɛɛ ɔtsetsenyi wɔ Sanda 2001 mu ber a ɔsoom mfe 25 wɔ asɔr no mu. Ansaana iyi bɛba mu no, nna ɔkyerɛ adze wɔ Trinity Osuapɔn na Baebol Skuul a ɔwɔ Legon a ɔwɔ Ghana.

Livingstone Buama ɔyɛ nyimpa a ɔtɔɔ do eben wɔ Flao Mantɔw mu Ghana Afotufo egyinamusinyi wɔ Kwakwar 2009 mu.

## Hwɛ iyi so

* Evangelical Presbyterian Church, Ghana
Odunayo Eweniyi

**Odunayo Eweniyi** yɛ Nigeria guadzinyi na senetwanyi.  Ɔka ho na wɔtseew PiggyVest  na Feminist Coalition.

## N'asetsena Mu Nsɛm
Eweniyi yɛ abakan dze ma ekunyin ebien bi a wofi Oyo State, Nigeria. 

## Nwomasua na Edwuma
Eweniyi wiee Covenant Esuapɔn wɔ afe 2013 mu na onyaa abɔdzin krataa a odzi kan wɔ Kɔmputa Mfirdwuma mu. Eweniyi hyɛɛ ase dɛ ɔnye Somto Ifezue na Joshua Chibueze de Push CV sii hɔ wɔ n’adzesu ewie ekyir wɔ afe 2013.  Mfe ebien ekyir no, nyimpa baasa no kɔr do hyɛɛ PiggyVest ase wɔ afe 2016 mu.

## Abadobɔdze
Afe 2018 mu no, Eweniyi nyaa Future Awards Africa Prize wɔ Mfirdwuma mu. Wɔ afe 2019 mu no, nna ɔwɔ Forbes Africa 30 wɔ 30 Mfirdwuma mu. Wɔbɔɔ Eweniyi dzin dɛ Quartz Africa Innovators 30 no mu baako wɔ afe 2019 mu.

Eweniyi was on *Forbes Africa*'s list of 20 New Wealth Creators in Africa 2019. She was nominated for The Future Awards Africa Prize for Young Person of The Year in 2020. Eweniyi was also listed on *Bloomberg* 50 in 2020 and *Time' Next* 100 list in 2021 for her joint contributions during the End SARS protests of October 2020. In March 2022, she won the Forbes Woman Africa Technology and Innovation Award.

Nna Eweniyi wɔ Forbes Africa’s dzin a ɔwɔ  New Wealth Creators in Africa 2019. Woyii no too gua dɛ ɔmmɛnya The Future Awards Africa Prize for Young Person of The Year wɔ afe 2020. Wɔsan nso de Eweniyi din too Bloomberg 50 wɔ afe 2020 ne Time’ Next 100 list wɔ afe 2021 mu wɔ ne mmoa a ɔboom de maeɛ wɔ End SARS ɔsɔretia a ɛkɔɔ so wɔ Ɔbɛsɛ 2020. Wɔ Ebɔw mu afe 2022 mu no, onyaa Forbes WomanAfrica Mfirdwuma na Ndzɛmba Fofor Abadobɔdze.

## Mboaedze
Nzema kasa

Nzema a wɔsan frɛ no Nzima anaa Appolo yɛ Central Tano kasa a Nzemafo a wɔwɔ Ghana Anaafo Atɔe nye Ivory Coast Anaafo epuei na wɔka. Ne fa bi nye Jwira-Pepesa kasa mu ntseasee na ɔnye Baoulé wɔ ebusuabɔ kɛse.

Osiandɛ ɔyɛ Bia kasa ntsi, Nzema yɛ Akan kasa ahorow no mu kor, na enya nsunsuando kɛse efi Akan kasa afofor no mu, ne tsitsiriw Twi nye Mfantse. Nkurow a ɔda nsew wɔ Nzema asaase do tse dɛ Bonyere, Nkroful, Half Assini, Axim, Eikwe, Baku, Atuabo, Beyin, Essiama nye Anokyi.

## Fɔnɔlɔgyi

### Konsonantse

### Mbawor

Nzema mbawor du no mu no , awɔtwe na wɔyɛ hwenmu : /ĩ/, /ɪ̃/, /ɛ̃/, /ɐ̃/, /a/, /ũ/, /ʊ̃/ and /ɔ̃/.

## Akyerɛw Nhyehyɛɛ
Gilman Appiah Kwaku

**Gilman Appiah Kwaku** (wɔwoo no Ayɛwoho 7, 1939) yɛ Ghana mbrayɛbaguanyi na kyerɛkyerɛnyi. Ɔsomee dɛ mbrahyɛbagua a odzi kan wɔ Ghana amambu a ɔtɔ do anan no mu nyi maa Mpraeso ambatow mpɛsoa do wɔ Epuei Mantɔw a ɔwɔ Ghana  mu.

## Ahyɛse abrabɔ nye nwomasua
Wɔwoo Gilman Appiah Kwaku wɔ Ayɛwoho 7, 1929. Ɔkɔr Wesley College a okenyaa n'abɔdzin krataa wɔ Geography Specialist ne tsitsir wɔ Asaase adzesua mu.

## Amanyɛsɛm
Woyii Kwaku wɔ 1992 Ghana mrahyɛbagua ambatow no mu dɛ mbrahyɛbaguanyi ma mbrahyɛbagua a odzi kan wɔ Ghana amambu a ɔtɔ do anan no mu ber a ogyinaa mu maa National Democratic Congress amanyɛkuw no. Francis Osafo Mensah a ogyinaa mu maa New Patriotic Party no dzii no do kunyim wɔ 1996 ambatow no mu ber a ɔdze  amba dodow  14,906  a ogyina hɔ ma 41% no dzii kunyim.  Odzii Mike Kwabena Sakyi-Akyeampo a ogyinaa mu maa National Democratic Congress a onyaa amba dodow no mu 11,574 a ogyina hɔ ma 32.60%, Joseph Mensah a ɔno so gyinaa mu maa National Convention Party(NCP) no so nyaa amba dodow no mu 702 a ogyina hɔ ma 2.00% nna Samuel Osafo Asantse a ogyinaa mu maa Convention People's Party (CPP) so nyaa amba dodow no mu 542 a ogyina hɔ ma 1.50%.

## Edwuma
Kwaku yɛ nkan mbrahyɛbaguanyi ma MPraeso ambatow mpɛsoa no do fitsi Sanda 7, 1993 kɛpem Sanda 7, 1997.

## Ne bra ankasa
Ɔyɛ Kristianyi.

Nkyekyεmu:Ghana mbrahyɛbaguafo 1993–1997
Sam Okyere

**Samuel Nana Kwesi Okyere Jan Tuiniboa Coduia Dalco** (wɔwoo no Ebɔwbira 21, 1991) ɔyɛ Ghananyi tɛlɛbihyen do edwumayɛnyi wɔ Korea n'anaafo na Ghana.

## N'abrabɔ Ahyɛse
Wɔgyee no too Korea Aban no mboa mu wɔ 2009 mu na ekyir yi ɔkɔr Korea dɛ onkosua kɔmpiwta edwuma na engineer wɔ Sogang Osuapɔn, wɔ Seoul. Okyerw tum ka Esuantse Twi kasa a ɔyɛ Akan kasa no mu kor yie paa; Korea, Borɔfo, French na Swahili.

## N'edwumasɛm
Wotwaa no kaa JTBC kasa dwumadzi no bi. Wɔdze no kaa Forbes 30 no ho a ɔhyɛ Asia 30 a ɔwɔ 2017.

### Ntsinoahyew
Sam Okyere naam no abaɛfor ntsetsan fir do  wɔ Dzifuu 2020 do kasa bra Blackface ho wɔ no abadobɔdze mfonyi a osuanyi bi a ɔwɔ nsɔwdo skuul wɔ Korea Anaafo. N'adze a ɔdze too gua no nkorɔfo beberee kasa tsiaa na ɔdze ntsinoahyew bi baa a ɔnam dɛm ɔdze nsɛm a ɔfa nyimpa ahosu nyiyimju dzii dwuma.

Dɛm ntsinoahyhew dze ɔhaw bi baa a hɔ na wɔbɔɔ no kwaadu dɛ ɔaba abɔntsen dɛ orisi atwetwe wɔ nsɛm bi no kwan bɔn do, na dɛ oembisa akwanya ansaana ɔdze mfonyi no rokɔto n'abaɛfor ntsentsanfir do. Oeyi efi hɔ na ɔapa akyɛw so.

Okyere akasa afa dɛm adze yi ho ekyir wɔ BBC kaseɛbɔ do, ɔpɛɛ dɛ ɔbɔbobɔ ndzɛmba bi do na ɔayɛ anokɔnkɔndze adze bi ɔbɛma ntseasee a ɔfa nyimpa ahosu enyimtsiabu nsɛm. Nna ɔaka nsɛm bi a ɔfa Blackface ho nsɛm a ɔfa enyigyesɛm edwumakuw no ho.

Nsɛm afofor bi asɔr ber a ɔkaa nsɛm bi faa no nfonyi noho na senetwanyi Eun-hye wɔ Ebɔw 2019 mu ber aoriyi nsɛm bi a ɔnnyɛ ano.

Okyere apepa dɛm adze no a ɔdze too abaɛfor ntsentsan fir nodo no ɔnam nsɛm bi a binom dze rekeka ho no ntsi.

## Senetwa

### Ɔyɛkyerɛ Dwumadzi Ahorow

### Tɛlɛbihyen do sene ahorow

### Sene

## Abadonbɔ na Ɔfrɛ
John Aitpillah

**John Aitpillah** ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a odzi kan no mu Ghana amambu a ɔtɔ do anan no mu na ogyinaa mu maa Ellembelle ambatowmpasoa no wɔ Atɔe Mantɔw mu wɔ Ghana.

## Ahyɛse Abrabɔ
Wɔwoo William Kweku Asante wɔ Ellembelle a ɔwɔ Atɔe Mantɔw mu wɔ Ghana.

## Amanyɛsɛm
Odzii kan kɔr mbrahyɛbagua a odzi kan no mu awɔ National Democratic Congress dzin mu na ogyinaa mu maa Ellembelle Abatowmpasoa no wɔ 1992 Ghanafo nyinara ambatow no.

## N'edwumsasɛm
Ɔyɛ nkan mbrahyɛbaguanyi dze ma Ellembelle abatowmpasoa no fir 1993 kɔpem 1997. Ɔsoom mpɛn kor pɛr dɛ mbrahyɛbaguanyi dze maa abatowmpasoa no. Nna ɔsan so yɛ Aban Krahye na Kyerɛkyerɛnyi wɔ Axim.

## N'abrabɔ Mu Nsɛm na no wu
Ɔyɛ Kristosomnyi. Aitpillah wui ber oedzi mfe 81 wɔ Fankwa 21, 2005.

Nkyekyεmu:Ghana mbrahyɛbaguafo 1993–1997
John Ernest Ekuban

**John Ernest Ekuban** (Kwakwar 23, 1937 - Ebɔw 17, 2021) nna ɔyɛ Ghananyi mbrahyɛbaguanyi na mbrahyɛbaguanyi wɔ mbrahyɛbagua a odzi kan wɔ Ghana amambu a ɔtɔ do anan no mu na ogyinaa mu maa Oguaa Abatowmpasoa no a ɔwɔ Finimfin Mantɔw mu wɔ Ghana.

## Ahyɛse Abrabɔ na Nwomasua
Ekuban wɔwoo no Kwakwar 23, 1937 wɔ Oguaa a ɔwɔ Fininmfin Mantɔw mu wɔ Ghana. Ɔkɔr skuul wɔ Oguaa Osuapɔn na onyaa Bachelor of Arts.

## Amanyɛsɛm
Wɔtoow amba maa no kɔr mbrahyɛbaguafie wɔ National Democratic Congress dzi mu na ogyinaa dze maa Oguaa Abatompasoa wɔ Finimfin Mantɔw mu Ghana. S. Valis-Akyianu dzii no do nkunyim wɔ mbrahyɛbagua fie nyiyimu amabatow no mu. Christine Churcher a ofi New Patriotic Party mu dzii Valis nodo nkunyim wɔ 1996 Ghanafo nyinara hɔn ambatow no mu.

## N'abrabɔ Mu Nsɛm
Nna ɔyɛ Kristosomnyi.

## Edwumasɛm
Nna ɔyɛ kyerɛkyerɛnyi na mbrahyɛbaguanyi dze ma Oguaa Abatowmpasoa a ɔwɔ Finimfin Mantɔw mu wɔ Ghana.

Nkyekyεmu:Ghana mbrahyɛbaguafo 1993–1997
Jwira–Pepesa kasa

**Jwira–Pepesa**,wɔsan frɛ no Gwira na Pepesa-Jwira, ɔyɛ Niger-Congo kasa ma Atɔe Nabtɔw mu a ɔwɔ Ghana, ɔyɛ kasa ebien a wɔsesɛ Jwira na Pepesa, a bɛyɛ nkorɔfo 18,000 na wɔka. Ɔyɛ Kwa kasa dze ma Finimfin Tano brɔn, na no mu bɛyɛ ɔha mu nkyekyɛmu 60% tse dɛ Nzema na ɔnye Ahanta na Anyin sɛ kakra. Jwira nkurase 18 na wɔka fir Bamiankwa kɛpem Humjibere fa Ankobra nsu noho, ber kor noara mu Pepesa wɔka no Wasa kurow do wɔ Agona Nkwanta na Tarkwa ntamu. Dɛm kasa ebien yi bepɔw bi na otwa hɔn ntamu.

## Akyerɛwamba
Jwira–Pepesa nnyi akyerɛwamba biara.
Samuel Kwadwo Yamoah

**Samuel Kwadwo Yamoah** (wɔwoo no Esusow-Aketseaba 16, 1956) ɔyɛ Ghananyin amanyɛnyi na mbrahyɛbaguanyi wɔ Ghana mbrahyɛbagua a odzi kan wɔ amambu a ɔtɔ do anan a ogyinaa Ahafo Ano Etsifi Abatowmpasoa a ɔwɔ Esuantse Mantɔw mu. Ogyina National Democratic Congress dzin mu.

## Abrabɔ Ahyɛse Na Nwomasua
Yamoah wɔwoo no Esusow-Aketseaba 16, 1965 wɔ Tepa a ɔwɔ Esuantse Mantɔw mu wɔ Ghana a n'awofo nye Owura Papa Kojo Yamoah na Owura yer Adwowa Benewaa (Ahoɔfɛw). Ɔkɔr Skuul wɔ Osei Kyeretwie Nsɔwdo Skuul hɔ na onyaa no GCE mpɛndo. Ɔsom dɛ sikakoarabea edwumayɛnyi wɔ Tepa SSB sikakorabea ansaana ɔrebɛyɛ mbrahyɛbaguanyi dze ama ahafo ano etsifi mansin abatotowmpasoa.

## Amanyɛsɛm
Yamoah wɔtoow amba maa no dze no kɔɔ mbrahyɛbaguafie wɔ National Democratic Congress dzin mu ma Ahafo Ano Etsifi Abatowmpasoa a ɔwɔ Esuatse Mantɔw mu wɔ Ghana wɔ Mumu 1992 Ghanafo nyinara mbrahyɛbagua ambatow no mju. Nyimpa a odzii n'adze nye Baffour Annor ber a otwaa dzibew kor. Wɔ 1996 Ghanafo nyinara hɔn ambatow mu no, Baffour nyaa amba 12,536 fii amba krɔngyenn no nyinara mu a wɔdze toto ɔha mu nkyekyɛ mu 46.70% wɔ James Brownford Donkor a ofi New Patriotic Party a onyaa 9,628 no do a ɔwɔ ɔha mu nkyekyɛ mu 35.10% na Kwabena Nkatia a ofi People's National Congress nyaa amba 335 a ɔkyerɛ 1.30% wɔ ɔha mu nkyekyɛmu fir amba krɔngyenn no nyinara mu.

## N'edwumasɛm
Sɛ yeyi amanyɛsɛm to nkyɛn a, Yamoah yɛ adzetɔnyi. Oenya osuahu wɔ sikakorabea edwuma, na adansi edwuma mu pɛn. Ɔsan so ayɛ edwuma wɔ akwantu edwumakuw no mu, na ɔasom dɛ bɔɔlbɔ ntsetseenyi.

## N'abrabɔ Mu Nsɛm
Yamoah yɛ Kristosomnyi na ɔwarfo.

Nkyekyεmu:Ghana mbrahyɛbaguafo 1993–1997
Avatime kasa

Avatime, a wɔsan frɛ no Afatime, Sideme, anaa Sia, yɛ Kwa kasa a Avatimefo (wɔfrɛ hɔn ho: Kedone (m.sg.)) nyimpa a wɔwɔ Ghana epuei afa mu. Avatimefo no tse nkurow nye nkuraa esuon a ɔnye Amedzofe, Vane, Gbadzeme, Dzokpe, Biakpa, Dzogbefeme, nye Fume mu.

## Fɔnɔlɔgyi
Avatime yɛ tonu kasa a ɔwɔ tonu ebiasa, ɔwɔ mbawor koryɛ, na wɔasan agye ato mu dɛ ɔdze nkyermu nkonsonantse nta dzi dwuma

### Mbawor
Avatime wɔ mbawor akron, /i ɪ e ɛ a ɔ o ʊ u/, ɔwɔ mu dɛ mbawor  /ɪ ʊ/ no woebu enyi egu do wɔ kasa no ne nkyerɛwee dodow noara. 
Ɔnnda edzi pefee dɛ nsorsoree a ɔda /i e o u/ nye /ɪ ɛ ɔ ʊ/ ntamu no yɛ dza ɔfa tɛkyerɛma no ntsin a ɔkɔ enyim na ɔtwe no ho (laryngeal contraction), mbrɛ  ɔtse wɔ Ghana kasa pii mu no, anaadɛ mbawor no ne tsentsen : fɔnɛtseke ahorow foa nhwehwɛmu ahorow no do.

Avatime wɔ mbawor koryɛ. Ndwow bi runntum mfora mbawor a wɔyɛ kan /i e o u/ nye annto kan /ɪ ɛ a ɔ ʊ/ kuw, na nsienyim sesa mbawor dɛ mbrɛ ɔbɛyɛ a wɔnye mbawor wɔwɔ dɛm kuw no mu benya anyɛnkoyɛ bi. Mfatoho ɔyɛfo ankonam nsienyim /ɔ ~ o/ nye ankonam dodow  /a ~ e/: /o-ze/ ewi',' /ɔ-ka/ egya, /be-ze/ ewifo,  /ba-ka/  egyanom nna afei /o-bu/ ndowa' naaso /ɔ-bʊ/ ɔbosom. 

Mbawor no botum ayɛ tsentsen anaa tsiatsia. Nhwehwɛmu fitsi 1910 kyerɛ dɛ mbawor nyina botum ayɛ hwenmu, naaso ɔreyew, na nkasafua kumaa bi na ɔbɛka ber a mfeha no bɔkɔ ewiei no.

### Nkonsonantse

Yenya /ɸ/ wɔ Awona kasafuafɛm mu, dɛ mbrɛ yehu no wɔ /kʷ/ mu no, dɛ brɛ yehu no dɛ ɔyɛ soronko fi /kw/ ho no (a nkonsonantse fofor biara runntum nntoa no do no) wɔ kasafua /àkʷlɛ̄/  a yɛafɛm no mu.

Wɔagye ato mu dɛ kasa no wɔ nkyermu nkonsonantse ebien a wɔaka abɔ ho /x͡ɸ ɣ͡β/. Na mbom, dɛ mbrɛ mbrɛ yehu no dɛm ara wɔ Sweden ngyegyee [ɧ] mu no, anofamfa ngyegyee no ne yɛ mu no nkyermu nnsi, na iyinom yɛ anofamfa bata dadawmu bɛtɛɛɛ /xʷ ɣʷ/ .Dadawmu bɛtɛɛ nkyermu nyina nnyi ahoɔdzen na mpɛn pii no wɔyɛ [h ɦ hʷ ɦʷ].  Nsorsoree a ɔwɔ egyinae nkyermu mu no da edzi wɔ [t͡s], [d͡z] nye [t͡ʃ], [d͡ʒ] mu, a ɔbɔyɛ mbasatsen nsorsoree.

### Kasa no ne mbra
Selabor no yɛ  V, CV, CGV, nye N. Avatime wɔ nkonsonantse-ennya annyɛ mbawor nta, a ennya annyɛ no botum ayɛ /l/, /w/, /j/. Yɛsan wɔ hwenmu selabor, a ɔfa noara no tonu: /kpāŋ̄/ dodow.
Nkonsonantse biara gye dɛ /n/, /l/ botum nye /l/ ayɛ nta: /ɔ̀kplɔ̄nɔ̀/ "pon", /ɔ̀ɡblāɡɛ̄/  " ɔwɔ", /káɣʷlɪ̀tsã̀/ "abosomanketsew", /sɪ̄ŋʷlɛ̀sɛ̃̀/ "hwem".
/l/ dzi dadawmu dzendzen konsonantse ekyir a wɔbɔ no [r]. 
Mbawor ebien ka bɔ mu a, dɛ yɛdze menmu egyinae [ʔ] bɛkyɛ mu, ma abɛyɛ bawor kor anaa dɛ bawor a odzi kan no yɛtsew do ma ɔbɛyɛ ennya annyɛ bawor . Wɔ dza odzi ekyir no mu no, enyin mbawor anan no bɛyɛ [j] na ekyir mbawor no mu ebiasa so bɛyɛ [w], naaso /u/ bɛyɛ enyim bawor [ɥ].
Naaso, yɛwɔ /Cw/ nye /Cj/ ntoado a yennya emmfi mbawor ntoado mu. Iyinom nye /fw/, /mw/, /fj/, /vj/, /βj/, /tj/, /dj/, /sj/, /zj/, /lj/, /ŋʷj/.
George Charles Quaynor-Mettle

**George Charles Quaynor-Mettle** yɛ Ghana amanyɛnyi nye kyerɛkyerɛnyi. Ɔsomee dɛ Mbrayɛbagua a odzi kan wɔ Ghana amambu a ɔtɔ do anan no mu nyi wɔ Ablekuma Anaafo mansin no a ɔwɔ Nkran Mantɔw a ɔwɔ Ghana  no mu nyi.

## Ahyɛse abrabɔ nye nwomasua
Wɔwoo Quaynor-Mettle wɔ afe Ɔbɛsɛ 7, 1955 mu, onyaa abɔdzin krataa wɔ Bachelor of Arts wɔ University of Ghana.

## Amanyɛsɛm
Woyii Quaynor-Mettle wɔ afe 1992 Ghana mbrahyɛbagua ambatow no mu wɔ National Democratic Congress dzin mu dɛ Mbrayɛbagua a odzi kan wɔ Ghana amambu a ɔtɔ do anan  no mu nyimpa. Odzii ɔkogu wɔ afe 1996 Ghana ambatow no mu ma Theresa Amerley Tagoe a ogyinaa mu maa  New Patriotic Party no dzii kunyim. Onyaa (Theresa Amerley Tagoe)  amba dodow no mu 39.90% a ogyna hɔ ma 47,644 ma Ebo Hawkson a ogyinaa mu maa National Democratic Congress a ɔno so nyaa amba dodow no mu  35.70% a ogyina hɔ ma 42,568,  Isaac Ashong Okai a ogyinaa mu maa Convention People's Party a onyaa amba dodow no mu 2,275 a ogyina hɔ ma 1.90%; Samuel Addo Benlee Brown a ogyinaa mu maa People's National Convention a onyaa amba dodow no mu 1,278 a ogyina hɔ ma 1.10% nna Seth Markwei Commodore a ogyinaa mu maa National Convention Party a onyaa amba dodow no mu 1,220 a ogyina hɔ ma  1.00% 

Nna ɔka kuw a odzii National Commission for Civic Education (NCCE) enyim no ho.

.

## Nankasa ne bra
Ɔyɛ Kristonyi.

Nkyekyεmu:Ghana mbrahyɛbaguafo 1993–1997
Momome

***<big>Momome</big>*** yɛ ɔbaa ho ahosiesie ho amambra ma Akanfokuw binom mu wɔ nsɛ Ghana na Ivory Coast.  Dɛm amambra yi botae nye dɛ nkyɛ wɔdze tsew kurow noho fi haw a ɔreba ho Kan no nna wɔyɛ dɛm amambra dze siw ko a ano naaso mfe ha eduonu nye yi a ɔakɔ sor wɔ haw ber mu, yarba na owu fa etsitsir a ɔabɔ hɔnho mbɔdzen wɔ ahendze ne ngyinae mu.

## Mboaedze
Kwame Twumasi Ampofo

**Kwame Twumasi Ampofo** (wɔwoo no wɔ afe Obiredzi 3 1968 mu) yɛ Ghana amanyɛnyi a mprenpren yi ɔka mbrahyɛbagua a ɔtɔ do esuon wɔ Ghana amambu a atɔ do anan no na ɔsan so  ka mbrahyɛbagua a ɔtɔ do awɔtwe wɔ Ghana amambu a atɔ do anan no mu nyimpa a ogyina hɔ ma Sene Atɔe Mansin a ɔwɔ Bono Epuei Mantɔw a ɔwɔ Ghana no mu a oyina hɔ ma National Democratic Congress (NDC) amanyɛkuw no.

## Ahyɛse abrabɔ nye nwomasua
Wɔwoo Ampofo wɔ afe Ebɔw 6 1968 muwɔ Kwame Danso, kurow a ɔwɔ a ɔwɔ Bono Epuei Mantɔw a ɔwɔ Ghana no mu. Ɔkɔr  Essex County College, NJ, USA, wɔ afe  2005 mu na okosuaa  BSC in Business Management

## Amanyɛsɛm
Ampofo ka National Democratic Congress (NDC) amanyɛkuw no ho.

### 2012 ambatow
Wodzii kan paaw no kɔr mbrahyɛbaguamu ber afe 2012 Ghana ambatow no kɔr do no dɛ mbrahyɛbaguanyi ma Sene Atɔe ambatow mpɛsoa no  wɔ Bono Epuei Mantɔw no mu a ɔwɔ Ghana no mu, Ambatow no kɔr do no onyaa amba dodow a ɔyɛ 19,504 no mu 12,511 a ogyina hɔ ma 64.14%.

### 2016 ambatow
Ɔsanee gyinae bio wɔ afe 2016 mu wɔ Ghana ambatow no mu na onyaa amba dodow no mu 10,229 a ogyina hɔ ma 51.86% wɔ ber a NPP mbrahyɛbaguamu ɔkansinyi  Joseph Mackay Kumah nyaa amba dodow no mu  8,747 o ogyina hɔ ma 44.3%, PPP mbrahyɛbaguamu ɔkansinyi a ne dzin dze Dramani Manu nyaa  amba dodow no mu 565 a ogyina hɔ ma 2.9% nna afeo CPP mbrahyɛbaguamu ɔkansinyi Daniyawu Mohammed nyaa amba dodow no mu 184 a  ogyina hɔ ma 0.9%.

### 2020 ambatow
Ɔsanee gyinae wɔ afe 2020  Ghana ambatow no mu a onyaa amba dodow no mu 13,116 ber a NPP mbrahyɛbaguamu ɔkansinyi Joseph Markay Kuma nyaa amba dodow no mu 13,100 votes.

## Dwumakuw
Ampofo ka Government Assurance dwumakuw no ho; ɔsan ka Ndwuma nye Adansi kuw no ho.

## Edwuma
Ampofo yɛɛ edwuma dɛ kwankyerɛfo panyin ma Premier Pharmaceuticals fitsi afe 2006 kesi afe 2012. Ɔsanso yɛɛ edwuma dɛ  kwankyerɛfo panyin n'abedziekyir wɔ Ghana Oil Premier Pharmaceuticals fitsi afe 2003 kesi afe 2006. Nna ɔyɛ kyerɛkyerɛnyi ma Ghana Education Service fitsi afe 1993 kesi afe 1995  mu. Ɔsanso yɛɛ Ɔsoafo a ɔhwɛ  Nwomasua do no n'abedziekyir . Mpremprenyi  ɔyɛ mbrahyɛbaguanyi ma Sene Atɔe ambatow mpɛsoa do (fitsi afe 2012 dze besi ndɛ).

## Nankasa ne bra
Ɔawar wɔ mba ebiasa. Ɔyɛ Kristianyi na ɔka Seventh-Day Adventist  Asafo no.

## Mboayɛdze

Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Omo tuo

**Omo tuo** yɛ Ghana edziban a wɔdze emo yɛ. Wɔdze emo mbubui anaa emo atsentsen yɛ. Ɔyɛ Ghana edziban a ɔtse dɛ Nigerian Hausa edziban Tuwon Shinkafa, a wɔfrɛ no “Tuwo” anaa “Tuwo Zaafi”, a ɔyɛ Hausafo edziban wɔ Ghana. Wɔdze nsu dodow kakra na wɔdze noa mo no dɛ mbrɛ ɔbɔgow. Wɔka ma ɔyɛ faa, na wowie a wɔbobɔw no ekutukuekutuku. Wɔ Ghana no wɔ taa dze nkatsenkwan anaa abɛnkwan dzi ho. Wɔ Nigeria no, wɔdze miyan kuka dzi ho (ɔyɛ nkuruma a woawow na baobab haban nkwan).

## Mboadze
Sampson Ahi

**Sampson Ahi**  ɔyɛ Ghananyi amanyɛnyi na mbrahyɛbaguanyi wɔ Mbrahyɛbagua a ɔtɔ do esuon wɔ Ghana amambu a ɔtɔ anan no mu na ogyinaa Bodi Abatowmpasoa a ɔwɔ Atɔe Mantɔw mu wɔ Ghana wɔ National Democratic Congress dzin mu.

## Ahyɛse Bra na Nwomasua
Wɔwoo Ahi Fankwa 14,1976. Ofi Sefwi Bodi kurowba bi a ɔwɔ Atɔe Mantɔw mu wɔ Ghana. Onyaa no Bachelor of Arts degree fir Ghana Osuapɔn Legon na no Executive Masters in Governance and Leadership (EMGL) fir Ghana Institute of Management and Public Administration (GIMPA).

## Edwumasɛm
Ansaana ɔrobɔkɔ mbrahyɛbaguafie no, Ahi yɛɛ edwuma dɛ ntotoonyi dze maa Armar Jaro fir 2003 kɛpem 2004. Nna ɔyɛ ɔsoafo abadziekyir a ɔhwɛ edwuma na adansi ho nsɛm do wɔ Mahama n’amambu mu.

## Amanyɛsɛm
Ahi kɔr mbrahyɛbaguafie wɔ Sanda 7, 2005 a ogyinaa Juaboso Abatowmpasoa no wɔ NDC ananmu. Ogyinaa Abatowmpasoa no hɔn ananmu kɛpem 2012 ber a ogyinaa maa egua a wɔatsew no fofor Bodi Abatowmpasoa. ɔayɛ mbrahyɛbaguanyi ama Abatowmpasoa no bɛpem ndɛ.

## N’abrabɔ Mu Nsɛm
Ahi awar wɔ mba enum. ɔyɛ Kristosomnyi.

Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
George Adu-Mensah

**George Adu-Mensah** (Wɔwoo no Mumu 20,1957) ɔyɛ Ghananyi amanyɛnyi na ɔka mbrahyɛbagua a odzi kan no wɔ Ghana amambu a ɔtɔ do anan no mu na ogyinaa maa Odotobri Abatowmpasoa a ɔwɔ Esuantse Mantɔw mu.

## Abrabɔ Ahyɛse na Nwomasua
Adu-Mensah wɔwoo no Mumu 20, 1957 wɔ Odotobri a ɔwɔ Esuantse Mantɔw mu wɔ Ghana. Owiee Skuul wɔ Ghana Osuapɔn na onyaa Bachelor of Science degree dɛ osuaa kuayɛ.

## Amanyɛsɛm
Adu-Mensah wodzii kan tow amba maa no kɔr mbrahyɛbaguafie wɔ NDC dzin mu wɔ 1992 Mumu Ghanafo nyinara ambatow mu ma Odotobri Abatowmpasoa a ɔwɔ Esuantse Mantɔw a ɔwɔ Ghana. Samuel Nkrumah Gyimah a ofi NPP mu dzii no do nkunyim wɔ 1996 Ghanafo nyinara ambatow no a onyaa ɔha mu nkyekyɛmu 70% fir amba krɔngyenn ɔha my nkyekyɛmy 100% ber a Adu-Mensah nyaa ɔha mu nkyekyɛ mu 30% fir amba krɔngyenn ɔha mu nkyekyɛ mu 100% no mu. ɔsoom apɛn kor pɛr wɔ mbrahyɛbaguafie. Odzi no nkugu a Gyimah dzii no do wɔ 1996 Ghanafo nyinara ambatow, wɔfaa no dɛ Mansin Krakye ma Adansi Atɔe Mansin (Seseiara ɔka Obuasi Mansin noho). ɔsoom wɔ n’ahoɔdzen mu fir 1997 kɛpem 2001 ber a NPP bedzii tum no.

## Edwumasɛm
Adu-Mensah yɛ kuayɛ edwumayɛnyi na nkan Esuantse Mantɔw mu ɔSoafo abadziekyir a ɔhwɛ kuayɛ ho nsɛm do. ɔsan so yɛ nkan mbrahyɛbaguanyi ma Odotobri Abatowmpasoa a ɔwɔ Esuantse Mantɔw. ɔsan so yɛ adzetɔnyi.

## N’abrabɔ Mu Nsɛm
Adu-Mensah yɛ Kristosomnyi.

Nkyekyεmu:Ghana mbrahyɛbaguafo 1993–1997
James Ackah Cobbinah

**James Ackah Cobbinah** (wɔwoo no Fankwa 22, 1948) ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a odzi kan no a ɔwɔ amambu a ɔtɔ do anan no mu na ogyinaa mu maa Evalue Gwira Abatowmpasoa a ɔwɔ Atɔe Mantɔw mu wɔ Ghana. Ɔyɛ NDC amanyɛkuw no ba.

## Abrabɔ Ahyɛse Na Nwomasua
James Ackah Cobbinah wɔwoo no Fankwa 22, 1948 wɔ Evalue Gwira a ɔwɔ Atɔe Mantɔw mu wɔ Ghana. Ɔkɔr skuul wɔ Ghana Osuapɔn hɔ na onyaa ne Bachelor of Arts degree.

## Amanyɛsɛm
Odzii kan kɔr mbrahyɛbaguafie wɔ NDC dzin ma Evalue Gwira Abatowmpasoa a ɔwɔ Atɔe Mantɔw mu wɔ Ghana wɔ 1992 Ghanafo nyinara ambatow mu. Odzii Kojo Arrmah a ofi CPP do nkunyim na ɔdze amba 9,791 fir amba krɔngyenn no ɔha mu nkyekyɛ mu 100% a ɔkyerɛ ɔha mu nkyekyɛ mu 38.60% tsiaa no nyimpa a ɔnye no reper James Ackah Cobbinah a ofi NDC mu a onyaa amba 7,694 a ɔkyerɛ ɔha mu nkyekyɛ mu 30.30%.

## Edwumasɛm
Ɔyɛ ɔkyerɛkyerɛnyi dɛ n'edwuma na nkan mbrahyɛbaguanyi ma Evalue Gwira Abatowmpasoa a ɔwɔ Atɔe Mantɔw mu wɔ Ghana.

## N'abrabɔ Mu Nsɛm
Ɔyɛ Kristosomnyi.

Nkyekyεmu:Ghana mbrahyɛbaguafo 1993–1997
Sunsum

Asantsefo na Akanfo honhom mu ndzeyɛɛ mu no, nyimpa no sunsum nye no honhom. Sunsum no dze nyimpadua (honam) bata ɔkra no ho. 

Wotum dze sunsum no ba wɔ akwan ahorow pii do, fi papa kɔ ɔbabanyin do wɔ nyinsɛn mu. Wɔdze dɛm tum yi bɔ hɔn a wɔdze dɛm honhom yi dzi dwuma no ho ban.Sɛ banyin bi wu a, kasakoa mu no sunsum no san kɔ egya no fie dɛ ɔrotweɔn dɛ wɔbɛsan awo no wɔbanyin a odzi hɔn ebusua mbanyin wo no no mu. Sunsum kor so nye honhom mu tum a Akanfo gyedzi dɛ hɔn a wɔwɔ dɛm sunsum ɔma hɔn kwan. ma wɔyɛ abayisɛm. Wɔfrɛ iyi sunsum fi, anaa "sunsum bɔn".This is called sunsum fee, or "dirty spirit". This is called sunsum fee, or "dirty spirit". Dɛm mbrɛ yedzii kan kaa awosu sunsum ho asɛm, iyi yɛ tum a wɔtaa dzi dwuma, mpɛn pii no nananom mpanyinfo dze ma  hɔn nananom a wɔtse nka dɛ wɔwɔ ahoɔdzen dɛ wɔdze dɛm nsɛnkyerɛdze no bedzi dwuma.Dɛm kwan yi do no, sunsum no botum akɔ do atsena ase yie wɔ ebusua bi mu. Dɛ mbrɛ mbanyin wɔ abɔdze mu sunsum no sɛ wonya sunsum fi a, hɔn sunsum fi no tum na N'ahoɔden yɛ mbɔho ebien wɔ honhom mu kyɛn ɔbaa a ɔyɛ abayisɛm nkotsee. Iyi nyinara ekyir no, wɔtaa gye dzi dɛ abayifo dodowara yɛ mbasiafo a wɔka Asantsefo na Akanfo ho, na wogye dzi dɛ hɔn ho yɛ dzen ma wotum kum mbofra no kɛkɛ wɔ ber a wɔatse mbofra no hɔn su. 

## Amambra mu ndzeyɛɛ
Sunsum no yɛ kra no n'ed7wumakuw, ɔno mu no, sɛ Nyame ma kra wɔ awoo mu a, ɔyɛ sunsum no na ɔkyerɛ kra no kwan.Dɛm ntsi, kra na sunsum no yɛ mfɛfo ma hɔnho a ɔfata. Sunsum no, ɔkwan bi do no, ɔyɛ anaa ɔwɔ wiadze no mu na ɔbɛyɛ nyimpa ne fa ber a nyimpa abɛyɛ ɔkra a ɔtse ase. Ntsi, sunsum yɛ Akanfo kra no hokafo a n'adwen mu da hɔ.Wɔsom Kra; wɔdze ayɛyɛdze ma. Akanfo ebusuakuw no bi wɔ afɔrebukyia ma ne kra. Yɛnnsom sunsum. Sunsum yɛ Akanfo hɔn a wɔko tsia bɔn a wɔbɔ mbɔdzen dɛ wɔdze bɛsɛɛ krasum no. Sunsum no bɔ mbɔdzen dɛ obedzi mberɛwyɛ a Akanfo da no edzi wɔ hɔn mu no do. 

## Mboa ahorow

* AsanteMolefi; *African Intellectual Heritage* 1996
* Gyekye Kwame; "An essay on African philosophical thought: the Akan conceptual scheme" 1995
* Ephirim-Donkor, Anthony; "African Religion Defined; A Systematic Study of Ancestor Worship among the Akan" 2nd Edition, 2013
Kingsley Abayie

**Kingsley Abayie** nna ɔyɛ Ghananyi amanyɛnyi na nkan mbrahyɛbaguanyi wɔ mbrahyɛbagua a odzi kan wɔ Ghana amambu a ɔtɔ do ebien no mu. Nna ɔyɛ mbrahyɛbaguanyi ma Sekyere Abatowmpasoa no a ɔwɔ Esuantse Mantɔw mu.

## Edwumasɛm Na Amanyɛsɛm
Wɔtoow amba maa Abayie dz kɔɔ mbrahyɛbaguafie gyinaa mu maa Sekyerɛ Abatowmpasoa wɔ Progress Party dzin mu wɔ Dzifuu 29, 1969. Wɔ 1969 mbrahyɛbagua ambatow mu no, Abayie nyaa amba 6369 dze tsiaa Paul Kwame Boateng a ofi National Alliance of Liberals a  onyaa amba 885. Ekyir yi wɔmaa Abayie dzii nse gyee no too mu wɔ mbrahyɛbagua a odzi kan no wɔ Ghana amambu a ɔtɔ do ebien wɔ Ɔbɛsɛ 1, 1969. Abayie soom dɛ mbrahyɛbaguanyi maa Sekyerɛ Abatowmpasoa no fir 1969 kɛpem 1972.
Richard Acheampong

**Richard Acheampong** (wɔwoo no Esusow-Aketseaba 18,1970) ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a ɔtɔ do esuon wɔ Ghana amambu a ɔtɔ do anan no mu a ogyinaa mu maa Bia Epuei Abatowmpasoa a ɔwɔ Atɔe Mantɔw mu wɔ National Democratic Congress dzin mu.

## Ɔbra Ahyɛse na Nwomasua
Acheampong wɔ woo no Esusow-Aketseaba 18, 1970. Ofi Adabokrom, kurowba a ɔwɔ Atɔe Mantɔw mu wɔ Ghana. Ɔkɔr Osuapɔn a ɔyɛ College of Management Studies a ɔwɔ Kumase wɔ 2011 na onyaa no bachelor degree wɔ Human Resource mu. Ɔsan so kɔr Mountcrest Osuapɔn a ɔwɔ Kanda nkran wɔ 2016 mu na onyaa bachelor's degree wɔ mbra mu.

## Edwumsasɛm
Acheampong nna ɔyɛ sikakorabea edwumayɛnyi. Ɔsan so yɛɛ edwuma dɛ ntotoonyi abadziekyir wɔ Nfana Rural Bank a ɔwɔ Sampa.

## Amanyɛsɛm
Acheampong yɛ National Democratic Congress (NDC) kuw no ba. Afe 2012 mu no, ogyinaa maa Bia Epuei egua no wɔ NDC dzin mu wɔ mbrahyɛbagua a ɔtɔ do esia wɔ amambu a  ɔtɔ do anan no mu na odzii nkunyim.

## N'abrabɔ Mu Nsɛm
Acheampong yɛ Kristosomnyi (ɔsɔr wɔ Assemblies of God Church). Ɔawar na ɔwɔ mba enum.

## Ntsinoahyew
Wɔ Ebɔwbira 2017 mu no, British ananmusinyi a ɔwɔ Ghana bɔɔ Acheampong kwaadu, George Boakye, Johnson Kwaku Adu, na Joseph Benazin Dahah dɛ wɔboa hɔn ebusuafo dze hɔn kɔ UK wɔ kwan bɔn do ɔnam hɔn tumdzi akwanya no. Ɔnam no tumdzi akwanya no do maa nohokafo no kɛdzii ahomgye ndapɛn ebien, ɔkɔr do tsenaa UK ma ɔbor afe kor.

Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
J. Kwabena Asamoah-Gyadu

**J. Kwabena Asamoah-Gyadu** or **Johnson Kwabena Asamoah-Gyadu** FGA yɛ Ghana scholar of Afrikan Pentecostalism na nwomasua ho nhehyɛɛnyi. Professor Asamoah-Gyadu so yɛ ɔsɔfo ma Wasleyan asɔr a ɔwɔ Ghana. Afe 2024, wɔtoo amba yii no dɛ Ɔsɔfo a ɔhwɛ Wasleyan asɔr a ɔwɔ Ghana no ma ɔtɔ do du ebiasa. Fir 2018 kɛpem 2024, ɔsoom dɛ Panyin dze ma Trinity Theological Seminary, Legon.

## Noho Nsɛm
Asamoah-Gyadu nyaa abadobɔ krataa wɔ Asɔfodzi Ɔsoom mu wɔ (1986) fir Trinity Theological Seminary, Legon, na B.A wɔ Ɔsom na Nkitsahodzi mu (1987) na MPhil wɔ Ɔsom mu (1994) fir Ghana Osuapɔn, na PhD wɔ Theology mu fir (2000) fir Birmingham Osuapɔn. Ɔyɛ Ɔsɔfo a wɔahyɛ no atar wɔ Wasleyan Asɔr a ɔwɔ Ghana na, afe 2015 mu no, na wɔtoow amba maa no dɛ Ghana Academy of Arts na Sciences ba. Ɔyɛɛ kyerɛkyerɛnyi wɔ Trinity Theological Seminary wɔ Legon fir 1994 mu na seseiara Baëta-Grau Professor of African Christianity na Pentecostal/Charistmatic Theology na Opanyina ɔda seminary fir 2018 kɛpem 2024.

Asamoah-Gyadu wonyim no ɔnam n'akyerɛw a ɔfa African Pentecostal na kristosomnyi dansewdze. Ɔakyerɛw atekel kakra afa abaɛfor ntsetanfir na abaɛfor ntsentan do ɔsom.

Wɔahyehyɛ *festschrift* dze rehyɛ no enyimnyam, ne tsir asɛm nye *African Pentecostalism and World Christianity* (2020).
Kingsley Asoah-Apima

**Kingsley Asoah-Apima** (wɔwoo no Ɔberɛfɛw 15, 1950) ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a odzi kan wɔ Ghana amambu a ɔtɔ do anan no mu na ogyinaa Juaboso Abatowmpasoa a ɔwɔ Atɔe Mantɔw a ɔwɔ Ghana. Ogyinaa NDC dzin mu.

## Abrabɔ Ahyɛse Na Nwomasua
Asoah-Apima wɔwoo no Ɔberɛdzi 15, 1950 mu wɔ Juaboso a ɔwɔ Atɔe Mantɔw mu wɔ Ghana. Ɔkɔr skuul wɔ Wiawso College na onyaa no GCE Ordinary Level wɔ hɔ. Ɔsan so kɔr skuul wɔ Ghana kasasua skuul na onyaa no Diploma wɔ Kasasua mu.

## Amanyɛsɛm
Odzii kan kɔr mbrahyɛbaguafie wɔ NDC dzin mu ma Juaboso a ɔwɔ Juaboso Abatowmpasoa a ɔwɔ Atɔe Mantɔw mu wɔ Ghana wɔ 19992 Ghanafo nyinara ambatow mu.

## Edwumasɛm
Ɔyɛ Ɔkyerɛkyerɛnyi dɛ n'edwuma na nkan mbrahyɛbaguanyi ma Juaboso Abatowmpasoa a ɔwɔ Atɔe Mantɔw mu wɔ Ghana.

## N'abrabɔ Mu Nsɛm
Ɔyɛ Kristosomnyi.

## Mboaedze

Nkyekyεmu:Ghana mbrahyɛbaguafo 1993–1997
Mpotɔ Mpotɔ

***<big>Mpotɔ Mpotɔ</big>*** yɛ Ghana edziban a wɔdze cocoyam anaa bayer yɛ. Nigeriafo nso frɛ no Yam Pottege na Asaro (Yoruba kasa). Wɔdze ndzɛmba pii na wɔdze yɛ bi tse dɛ nam na anwew.

## Mboayɛdze
*External links*

Ghanaian Hotpot/Mpoto-Mpoto

How To prepare mpoto mpoto
Kpakpoe

**Kpakpoe** ɔyɛ ebusuadzin, Nkorɔfo a wokitsa dɛm ebusuadzin yi bi nye:

* David Kpakpoe Acquaye (wɔwoo no 1928), Ghananyi Nwomanyimnyi na kuanyimnyim
* Joseph Kpakpoe Acquaye (wɔwoo no 1940), Ghananyi nwomanyimnyi na haematologyinyi
Kyinkyinga

**Kyinkyinga** (wɔbɔ no dɛ chin-chin-ga) naa cincinga (Hausa akyerɛw mu), ɔyɛ bɔgya nam a wɔtoto anaa kebab a ɔyɛ adze noho nnyɛ na na agye dzin wɔ Afrika Atɔe na ɔnye Suya Kebab dzi nsɛ. Kyinkyinga yɛ Ghana Hausa edziban a ɔyɛ adzetɔnfo a wɔwɔ Zongo kurowba mu na nkurow akɛse mu, na agyɛe dzin wɔ Ghanafo nkaa no mu. Ɔnye suya kebab a ɔwɔ Nigeria na Niger dzi nsɛ, ɔsan nyim no dɛ suya, tsinga, cinga, cicinga, cincinga, tsire agashi, cacanga anaa tankora wɔ Hausa kasa mu.

Wɔyɛ no dɛ wɔdze ndzɛmba hyɛ enam noho a wɔfrɛ no tankora ana yaji mu, wɔdze adze huam hyɛ nam noho dɛ Hausa edziban mu. Wɔdze aforaforadze bi tse dɛ muoko hyew, akakadur, anwew, na edzehuam bi a ɔkeka ho, na peanut isam a ɔakyɛw.  Wɔdze enam no gu kran do, mpɛn pii wɔdze anwew na muoko gu do, na wɔatoto. Wɔdze aka kwan do edziban a ɔwɔ Ghana noho.

## Hwɛ Iyi So

* Afrika adze mu
* Edziban adze mu
* Dibi
* Kebabs ahorow
* Kwan do ndziban ahorow
* Suya
Kpanlogo

***Kpanlogo*** yɛ asaw na ndwom a ɔhyɛɛ ase 1960 mu wɔ Nkran mbaabun mu wɔ Ghana.

## Abɔse
Gafo kuw bi a wɔwɔ Nkran Mantɔw mu na wodzii kan bɔe, dodow no are tsetse kurow no mu na ne nkyɛnkyɛn, naaso ɔman no nyinaa tum bɔ gyegye hɔn enyiwa. Ɔhyɛɛ ase wɔ afe 1960 mu dɛ asaw fofor, Americanfo 'rock na roll' na onyaa do nkɛntɛndo ma mbaabun a wɔwɔ Nkran no dze yɛɛ soronko fir hɔn mpanyimfo dze ho. Ghananyi kyinbɔnyi panyin C. K. Ladzekpo kaa dɛ kpanlogo "yɛ mbaabun no ayer-asaw soronko na sɛnkyerɛndze a ɔkyerɛ ahofama a ɔrotu mpon  wɔ Ghana nkrase apaamufo mbaabun no mu dze bɔ dawur fa adwenkyerɛ a wɔwɔ wɔ kwan a wɔbɛfado atsen hɔn adwen wɔ tsetse nkoasom ho wɔ Ebibir mu ho".  Sɛ wɔresaw kpanlogo asaw a wɔ taa saw no wɔ famu, wɔkotow kakra na wɔbɔ hɔn mu adze, na ndzeyɛɛ a wɔyɛ wɔ mu no pii twetwe adwen kɔ nkitahodzi ho. Kyerɛw to hɔ a pilisifo gyee nkyen a wɔdze bɔ na wɔkyekyee asawfo no bi wɔ tsetse mber no mu nso wɔ hɔ.  

Ndwom a odzi kpanlogo asaw ekyir no wo yii fir tsetse Nkranfo nkyenbɔ amambra, tsedɛ *[[Gome (drum)|gome]]*, *oge* na *kolomashie*. Wɔdze ndzɛmba ahorow ebiasa bɔ *Kpanlogo* *ndwom no:instruments: nono (dadze adɔma), fao, na [[Kpanlogo (drum)|kpanlogo]] [[Kpanlogo (drum)|kyen]]. Nono dzi dwuma tsitsir wɔ ndwom no mu, ofir hɔ a fao no nso boa. Ɔnnyɛ woawoa kraa dɛ yɛdze kpanlogo nkyen na ama 'banyin ndze', 'basis ndze' na 'kyen Panyin'.*

Kpanlogo adɔma yɛ ndwom mu key patan a woakyɛr a wohu no wɔ sub-Saharan Africa. Adɔma paatan a kpanlogo dze dzi dwuma no nye 'the son clave' paatan a wɔtsee wɔ Cuban ndwom mu no sɛ. Na ɔtsedɛ "Bo Diddley beat" a U. S rhythm na 'blues' ndwontowfo Bo Diddley maa ɔgyee dzin no.

## Mboadze

* Unruh, Amee Jo (2000).  "Kpanlogo:  A Detailed Description of One Arrangement of a West-African Music and Dance Genre."  M.M. thesis with videotape.  Bowling Green, Ohio:  Bowling Green State University.
Mpur kasa (Ghana)

Mpur yɛ kasa a wɔnnka na wonndzi ho adanse wɔ Tuluwe ekuraase wɔ Black na White Voltafo hye ho, nna wɔ Kasawgu mpaamu mu so. Ɔbɛn Mpra kasa a  wonnka na wonndzi ho adansa a ɔbɛn ekuraase a wɔfrɛ no Butsie  a ɔbɛyɛ kasa a wɔapae mu anaa ɔatsew noho, ɔwɔ mu dɛ Mprafo no fi atɔe afamu.
Larteh kasa

Larteh yɛ kasa a ɔka Ghana anafo fam epuei ho. Ɔyɛ Guanfo kuw a wɔka Niger Congo kasa no ho na nyimpa bɛyɛ mpem eduosuon anan na wɔka.

## References

# **^** Larteh at *Ethnologue* (18th ed., 2015) (subscription required)
National Commission on Culture

**National Commission on Culture** yɛ edwumakuw a ɔhyɛ Ghana Aban ase a ɔhwɛ amambra nsɛnsɛm do. Ɔhyɛ 'Ministry of Tourism, culture na creative Arts' ase
National Archives of Ghana

Na **National Archives of Ghana** wɔ Nkran. Ahokeka dɛ wɔdze besi nsɛn dadaw krabea no hyɛɛ ase wɔ afe 1946 mu na Ghana hen a wodzii kan kraa noho nsɛm nye J. M. Akita wɔ afe 1949 mu. Wɔdze Public Records na Archives Administration Department bɛhyɛɛ Ɔman Nsɛmkrabea anan mu wɔ afe 1997 mu.

Asɔe bi bɔbɔɔ adze wɔ Aban Ananmusi Ɔfise wɔ Kumasi wɔ Dziifo 3, 1959 mu. Etsirmupɔw a wɔdze yɛɛ ankasaa nye dɛ wɔbɔ kora Ashantifo, Brong-Ahafo na Etsifi mantɔwmufo tsetse nsɛm do wɔ Ghana. Wɔsan bue asɔe bi dɛm ara wɔ Tamale 'regional administration office', Etsifi fam hɔn kurowtsir.
Gilbert Ansre

**Gilbert Ansre** ɔyɛ Ghananyi kasasuanyi, nwomasuanyi, ɔsɔfo na Baebol nkyerɛasee obisafo.

## Abrabɔ Ahyɛse Na Nwomasua
Ɔkɔr skuul wɔ Baser Mbanyimfo Nsɔwdo Skuul a nkan no nna ne dzin nye Baser Mbanyimfo Nsɔwdo Skuul a ɔwɔ Krobo Odumase a ɔwɔ Epeui Mantɔw mu wɔ Ghana. Ɔkɔr no suapɔn nwomasua wɔ London suapɔn hɔ na owiee wɔ 1966 mu. N'akyerɛwtsen a ɔdze kɔr no nnza ɔfa  Ewe nkasafua dwumadzi ho : adzesua a ɔfa mbrɛ ɔtse, nkasafua dwumadzi na ho nhyehyɛɛ.

## N'edwumasɛm
Ɔyɛɛ edwuma wɔ Ghana Osuapɔn hɔ na ɔyɛɛ edwuma dɛ Kasanyimnyi. Odzii kan tseew na odzii Ghana Osuapɔn no fa a ɔyɛ Kasanyim enyim. Ɔno na ɔyɛ Akuafo Hall a ɔwɔ Osuapɔn no mu no hɔn Panyin fir 1975 kɛpem 1979. Beebi a nna ɔpɛ bi nye ndze na ewe kasa no nkasafua.

Ansre asan so akyerɛ adze wɔ Good News Theological College and Seminary a ɔwɔ Dodowa a ɔwɔ Nkran Kurowpɔn Mantɔw mu.

Gilbert Ansre ɔahyɛ no asofo atar wɔ Evangelical Presbyterian Church a ɔwɔ Ghana.

## Baebol Nkyerɛasee
Ansre edzi akotsen wɔ Baebol Nkyerɛasee edwuma mu wɔ Ghana na Togo. Nna ɔyɛ afotunyi dze ma NYALOTA edwuma no dɛ wɔbɛyɛ Nyagbo, Tafi na Logba kasa a ɔwɔ Floa Mantɔw a ɔwɔ Ghana mu abɛyɛ akyerɛwdze. Wɔ 2017 mu no, nna ɔyɛ guamutsenanyi dze ma nkabom nkyerɛasee kuw ma Ghana Baebol Kuw na GIILBT dɛ wɔmpɛnsampɛnsa Baebol Nkyerɛasee ehiadze ma Ghana. Oedzi akotsen wɔ GILLBT edwuma no mu nkankanara nye asoɛe a wɔkyerɛ Baebol ase kɔ Afrikan Atɔe kasa ahorow mu. Iyi dze Ewe kasa no aka ho, ɔnoara no kasaa na binom so hɔn dze du-ebiasa ka ho.

## Abadobɔ Ahorow
Baebol Skuul a ɔwɔ Legon no wɔ nwomasua guamutsenayi a wɔtsew dze hyɛɛ Ansre na Kwesi Dickson enyimnyam. Iyi nye Kwesi Dickson-Gilbert Ansre ndansew eguamutsenafo ma Baebol Skuul na maame kasasua. Gilbert Ansre no mboa wɔ Ghana kasa no Ghana Institute Of Linguistics, Literacy and Bible Translation (GILLBT) abɔ n'abawdo, a wɔdze Kwame Nkrumah Afrkan Genius award for African Languages bɔɔ n'abawdo wɔ Kwakwar 2015 mu wɔ Nkran.

## Ebusuasɛm
Gilbert Ansre wɔdze no too n'egya, Gilbert Bansah Ansre a nna ɔno so yɛ Baser Ɔsɔfo na ɔno so wiee skuul wɔ Edinsburgh Osuapɔn. No maa ne dzin nye Felicia Angelica Ansre (nee Nane).

## Hwɛ iyi so

* Ghana Asoɛe a ɔfa Kasanyim, Borɔfo na Baebol Nkyerɛase
* Alan Stewart Duthie
* Kwesi Dickson
Peanut soup

**Nkatsenkwan** yɛ nkwan a wɔdze nkatse yɛ, mpɛn pii no wɔdze atosodze ka ho. Ɔyɛ West Africafo edziban na East Asia (Taiwan) nso, United Statefo (Virginiafo)  na aman ahorow bi nso ka ho. Ɔyɛ edziban a wodzi wɔ amantɔw ahorow bi tsedɛ Argentina, Bolivia na Peru,  wɔdze nam ka ho yɛ nkwan no. Wɔ Ghana no wɔdze dzi Fufu, emo tuo na dɔkon, ɔyɛ a moko womu paa. Nkatsenkwan yɛ Beninfo nso nkwan(Edo) paa, Alatafo taa dze dzi bayer a woesiw ho.  Ndzɛmba a wɔdze yɛ no bi nye ugu, oziza ahaban, uziza amba na bɔwen ahaban.

Wɔdze nkatse a woanyam a wɔfrɛ no nkatse nyamee na wɔdze yɛ. Sɛ wɔnoa a nkatse no eyiwa yɛ dɛ nson.  Wɔdze eba, fufu, etsew, dɔkon na dza ɔkekaho dzi nkatsenkwan ho. Ɔyɛ edziban a Alatafo, Ghanafo na Ebibiman nkurow ahorow bi dzi, tsedɛ Sierra Leone.  Wɔ Ghana, wɔfrɛ no *nkatenkwan* wɔ Akan kasa mu na "Azidetsi" wɔ Awona kasa mu.

## Mfonyin

Fael:Ground_nut_soup.jpg|Nkatsenkwan
Fael:Fufu_in_groundnut_soup_with_fish.jpg|Nkatsenkwan na fufu na fish
Fael:Latin_American_Peanut_Soup.jpg|Latin American hɔn Nkatsenkwan


## Mboayɛdze